CELEX: 32015D0252
Language: lv
Date: 2015-02-13 00:00:00
Title: Komisijas Īstenošanas lēmums (ES) 2015/252 ( 2015. gada 13. februāris ), ar ko Lēmuma 2007/777/EK II pielikumu groza attiecībā uz ierakstu par Amerikas Savienotajām Valstīm to trešo valstu vai to daļu sarakstā, no kurām Savienībā atļauts ievest gaļas produktus un apstrādātus kuņģus, pūšļus un zarnas, saistībā ar augsti patogēno putnu gripu (izziņots ar dokumenta numuru C(2015) 714)  Dokuments attiecas uz EEZ

17.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 41/52
            
         KOMISIJAS ĪSTENOŠANAS LĒMUMS (ES) 2015/252
   (2015. gada 13. februāris),
   ar ko Lēmuma 2007/777/EK II pielikumu groza attiecībā uz ierakstu par Amerikas Savienotajām Valstīm to trešo valstu vai to daļu sarakstā, no kurām Savienībā atļauts ievest gaļas produktus un apstrādātus kuņģus, pūšļus un zarnas, saistībā ar augsti patogēno putnu gripu
   
      
         (izziņots ar dokumenta numuru C(2015) 714)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
   tā kā:
   
               (1)
            
            
               Komisijas Lēmumā 2007/777/EK (2) ir noteikti dzīvnieku veselības un sabiedrības veselības noteikumi gaļas produktu un apstrādātu kuņģu, pūšļu un zarnu (“preču”) importam, tranzītsūtījumiem un uzglabāšanai Savienībā.
            
         
               (2)
            
            
               Lēmuma 2007/777/EK II pielikuma 1. daļā ir norādītas trešo valstu teritorijas, no kurām preču ievešana Savienībā ir ierobežota ar dzīvnieku veselību saistītu iemeslu dēļ un kurām piemēro reģionalizāciju. Minētā pielikuma 2. daļā ir ietverts saraksts ar tām trešām valstīm vai to daļām, no kurām preču ievešana Savienībā ir atļauta ar nosacījumu, ka precēm ir veikta attiecīga apstrāde, kuras veidi izklāstīti minētā pielikuma 4. daļā.
            
         
               (3)
            
            
               Amerikas Savienotās Valstis ir uzskaitītas Lēmuma 2007/777/EK II pielikuma 2. daļā kā valsts, no kuras Savienībā cita starpā atļauts ievest preces, kas iegūtas no mājputniem, saimniecībās audzētiem medījamiem putniem (izņemot skrējējputnus), saimniecībā audzētiem skrējējputniem un savvaļas medījamiem putniem, kam veikta nespecifiska apstrāde, kas izklāstīta minētā pielikuma 4. daļā (apstrāde “A”), ar nosacījumu, ka gaļa, no kuras produkti ir izgatavoti, atbilst dzīvnieku veselības prasībām svaigai gaļai, ieskaitot tās izcelsmi no trešās valsts vai tās daļām, kas ir augsti patogēnās putnu gripas (APPG) neskartas, kā paredzēts Lēmuma 2007/777/EK III pielikumā ietvertajā dzīvnieku veselības un sabiedrības veselības sertifikāta paraugā.
            
         
               (4)
            
            
               Vienošanās starp Savienību un Amerikas Savienotajām Valstīm (3) paredz savstarpējo reģionalizācijas pasākumu ātru atzīšanu gadījumā, ja notiek slimību uzliesmojumi Savienībā vai Amerikas Savienotajās Valstīs (“Vienošanās”).
            
         
               (5)
            
            
               Ir apstiprināti APPG H5N8 apakštipa uzliesmojumi mājputnu saimniecībā, kas atrodas Douglas County Oregonas štatā, un APPG H5N2 apakštipa uzliesmojumi Vašingtonas štatā Amerikas Savienotajās Valstīs.
            
         
               (6)
            
            
               Ņemot vērā pašreizējo epidemioloģisko situāciju attiecībā uz APPG Amerikas Savienotajās Valstīs, apstrāde “A” ir nepietiekama, lai novērstu dzīvnieku veselības apdraudējumus, kas saistīti ar tādu preču ievešanu Savienībā, kuras iegūtas no mājputniem, saimniecībās audzētiem medījamiem putniem (izņemot skrējējputnus), saimniecībās audzētiem skrējējputniem un savvaļas medījamiem putniem no Douglas County Oregonas štatā un no visa Vašingtonas štata. Lai nepieļautu APPG vīrusa ievešanu Savienībā, minētajiem produktiem būtu jāveic vismaz apstrāde “D”, kas izklāstīta Lēmuma 2007/777/EK II pielikuma 4. daļā (apstrāde “D”).
            
         
               (7)
            
            
               Amerikas Savienotās Valstis ir sniegušas informāciju par epidemioloģisko situāciju savā teritorijā un par veiktajiem pasākumiem tālākas APPG izplatības nepieļaušanai, un šo informāciju Komisija ir izvērtējusi. Pamatojoties uz minēto izvērtējumu, kā arī saistībām, ko nosaka Vienošanās, un Amerikas Savienoto Valstu sniegtajām garantijām, jāsecina, ka prasība veikt apstrādi “D” būtu pietiekama, lai novērstu apdraudējumus, kas saistīti ar tādu preču ievešanu Savienībā, kuras iegūtas no mājputnu, saimniecībā audzētu medījamo putnu (izņemot skrējējputnu), saimniecībā audzētu skrējējputnu un savvaļas medījamo putnu gaļas no Douglas County Oregonas štatā un no visa Vašingtonas štata, kam Amerikas Savienoto Valstu veterinārās iestādes noteikušas ierobežojumus saistībā ar pašreizējiem APPG uzliesmojumiem. Tāpēc, ņemot vērā minēto reģionalizāciju, Lēmuma 2007/777/EK II pielikuma 1. un 2. daļa būtu attiecīgi jāgroza.
            
         
               (8)
            
            
               Tāpēc Lēmums 2007/777/EK būtu attiecīgi jāgroza.
            
         
               (9)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   Lēmuma 2007/777/EK II pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2015. gada 13. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 18, 23.1.2003., 11. lpp.
   
   
      (2)  Komisijas 2007. gada 29. novembra Lēmums 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (OV L 312, 30.11.2007., 49. lpp.).
   
      (3)  Eiropas Kopienas un Amerikas Savienoto Valstu valdības Vienošanās par sanitārajiem pasākumiem, lai aizsargātu sabiedrības un dzīvnieku veselību tirdzniecībā ar dzīviem dzīvniekiem un dzīvnieku produktiem, kas Eiropas Kopienas vārdā apstiprināta ar Padomes Lēmumu 98/258/EK (OV L 118, 21.4.1998., 1. lpp.).
   
      PIELIKUMS
      Lēmuma 2007/777/EK II pielikumu groza šādi:
      
                  1)
               
               
                  pielikuma 1. daļā starp ierakstu par Krieviju un ierakstu par Dienvidāfriku iekļauj šādu ierakstu par Amerikas Savienotajām Valstīm:
                  
                              “Amerikas Savienotās Valstis
                           
                           
                              US
                           
                           
                              01/2014
                           
                           
                              Visa valsts
                           
                        
                              US-1
                           
                           
                              01/2014
                           
                           
                              Amerikas Savienoto Valstu teritorija, izņemot US-2 teritoriju
                           
                        
                              US-2
                           
                           
                              01/2014
                           
                           
                              Šāda Amerikas Savienoto Valstu teritorija: Douglas County Oregonas štatā un visa Vašingtonas štata teritorija”
                           
                        
            
                  2)
               
               
                  pielikuma 2. daļas ierakstu par Amerikas Savienotajām Valstīm aizstāj ar šādu:
                  
                              “US
                           
                           
                              Amerikas Savienotās Valstis US
                           
                           
                              A
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              A
                           
                           
                              XXX
                           
                           
                              XXX
                           
                        
                              Amerikas Savienotās Valstis US-1
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              A
                           
                           
                              A
                           
                           
                              XXX
                           
                        
                              Amerikas Savienotās Valstis US-2
                           
                           
                              A
                           
                           
                              A
                           
                           
                              A
                           
                           
                              A
                           
                           
                              D
                           
                           
                              D
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              A
                           
                           
                              D
                           
                           
                              XXX”